ຂ່າວກິດຈະກຳຕ່າງໆ
ທ່ານ ລັດຖະມົນຕີວ່າການ ກະຊວງ ໂຍທາທິການ ແລະ ຂົນສົ່ງ ສືບຕໍ່ອວຍພອນກອງທັບໃນໂອ ກາດວັນສ້າງຕັ້ງກອງທັບປະຊາຊົນລາວຄົບຮອບ 65 ປີ.
- Details
- Published on ພຸດ, 29 ມັງກອນ 2014 08:19
ທ່ານ ລັດຖະມົນຕີວ່າການ ກະຊວງ ໂຍທາທິການ ແລະ ຂົນສົ່ງ ສືບຕໍ່ອວຍພອນກອງທັບໃນໂອ ກາດວັນສ້າງຕັ້ງກອງທັບປະຊາຊົນລາວຄົບຮອບ 65 ປີ. ພາຍຫຼັງໄດ້ເຂົ້າອວຍພອນຄະນະນຳກະຊວງປ້ອງ ກັນປະເທດ, ວິທະຍາຄານໄກສອນພົມວິຫານ ແລະ ເຂົ້າຮ່ວມພິທີສະເຫຼີມສະຫຼອງວັນສ້າງຕັ້ງກອງທັບປະ
ຊາຊົນລາວຄົບຮອບ 65 ປີ ທີ່ກອງພົນທະຫານລາບທີ1. ໃນຕອນເຊົ້າຂອງວັນທີ 25 ມັງກອນ 2014, ທ່ານ ສົມມາດ ພົລເສນາ, ລັດຖະມົນຕີວ່າການ ກະຊວງໂຍທາທິການ ແລະ ຂົນສົ່ງ, ພ້ອມຄະນະກໍ່ໄດ້ສືບຕໍ່ເຂົ້າອວຍພອນກອງພົນທະຫານລາບທີ3, ຊຶ່ງ ໄດ້ຮັບການຕ້ອນຮັບຈາກ ທ່ານ ພົຈ. ຄຳບຸ່ນ ເຍືອມມະນີວົງ, ຫົວໜ້າການເມືອງກອງພົນ. ຈາກນັ້ນ, ຕອນບ່າຍຂອງວັນດຽວກັນ, ທ່ານລັດຖະມົນຕີວ່າການ ກໍ່ໄດ້ເຂົ້າອວຍພອນກອງພົນທະຫານລາບທີ4, ໂດຍໄດ້ຮັບການຕ້ອນຮັບຈາກ ທ່ານ ພັທ. ບຸນທອນ ສຸພາວົງໄຕ, ຫົວໜ້າພາລະທິການກອງພົນ. ພ້ອມດຽວກັນນີ້, ໃນວັນທີ 28 ມັງກອນ 2014, ທ່ານລັດຖະມົນຕີວ່າການ ຍັງໄດ້ສືບຕໍ່ເຂົ້າອວຍພອນ ກອງພົນທະຫານລາບທີ2, ຊຶ່ງໄດ້ຮັບການຕ້ອນຮັບຈາກ ທ່ານ ພັອ. ຄຳຫຼ້າ ວົງວິໄລ, ຫົວໜ້າການເມືອງ ກອງພົນ ແລະ ກອງບັນຊາການທະຫານແຂວງໄຊຍະບູລີ ໂດຍແມ່ນ ທ່ານ ພັອ. ຄຳໝັ້ນ ວັນນະວົງ, ຫົວໜ້າການເມືອງກອງບັນຊາການທະຫານແຂວງໄດ້ໃຫ້ການຕ້ອນຮັບ. ໃນໂອກາດເຂົ້າອວຍກອງທັບ, ທ່ານ ລັດຖະມົນຕີວ່າການ ໄດ້ສະແດງຄວາມຮູ້ບຸນຄຸນມາຍັງ ນາຍ ແລະ ພົນທະຫານ ທົ່ວກອງທັບ ໂດຍສະເພາະປີນີ້ເປັນປີແຫ່ງວັນສ້າງຕັ້ງກອງທັບປະຊາຊົນລາວ ຄົບຮອບ 65 ປີ, ຊຶ່ງເປັນວັນທີ່ມີຄວາມ ໝາຍສຳຄັນ ແລະ ເປັນປະຫັວດສາດອີກວັນໜື່ງຂອງທົ່ວພັກ, ທົ່ວລັດ, ທົ່ວກອງທັບ ແລະ ປວງຊົນລາວ ທັງຊາດ. ເມື່ອຫວນຄືນໃນພາລະກິດປະຕິວັດຊາດ ປະຊາທິປະໄຕ ທີ່ຍືດເຍື້ອຍາວນານຕ້ານຈັກກະພັດຜູ້ ຮຸກຮານ ແລະ ລູກແຫຼ້ງຕີນມືຂອງພວກເຂົາ, ກອງທັບເຮົາ ສ້າງໄດ້ທາດແທ້ມູນເຊື້ອອັນສະຫງ່າອົງອາດ, ນ້ຳໃຈຕໍ່ສູ້ເດັດດ່ຽວພິລາດອາດຫານ ບໍ່ຍອມຈຳນົນຕໍ່ສັດຕູ ແລະ ສາມາດສຳເລັດພາລະກຳປະຫັວດສາດ ອັນສະຫງ່າງາມຂອງຕົນ. ໃນໄລຍະສ້າງສາປະເທດຊາດ, ກອງທັບ ຍັງສືບຕໍ່ຮັກສາ ແລະ ເສີມຂະຫຍາຍ ມູນເຊື້ອອັນກ້າແກ່ນຂອງຕົນ, ເຮັດໃຫ້ປະເທດຊາດ ມີຄວາມສະຫົງບສຸກ ແລະ ໄດ້ຮັບການພັດທະນາ ຢ່າງຮອບດ້ານ, ກໍຄືເຮັດໃຫ້ຊີວິດການເປັນຢູ່ຂອງປະຊາຊົນບັນດາເຜົ່າ ໄດ້ຮັບການປັບປຸງໃຫ້ດີຂື້ນເທື່ອລະ ກ້າວ. ສຳລັບຂະແໜງໂຍທາທິການ ແລະ ຂົນສົ່ງ ແມ່ນເປັນຂະແໜງການປາຍແຫຼມແມ່ນຈະສູ້ຊົນໃຫ້ ການຮ່ວມມື ແລະ ສະໜັບສະໜູນກອງທັບ, ສ່ວນກອງທັບແມ່ນເປັນກຳແພງເພັດຂອງຊາດ, ຂອງປະຊາ ຊົນ, ສະນັ້ນຂະແໜງໂຍທາທິການ ແລະ ຂົນສົ່ງ ແລະ ກອງທັບ ຍາມໃດກໍ່ຕິດພັນເຊິ່ງການ ແລະ ກັນ.
ໃນໂອກາດທີ່ມີຄວາມໝາຍສຳຄັນນີ້, ທ່ານ ລັດຖະມົນຕີວ່າການ ໂດຍຕາງໜ້າໃຫ້ຄະນະພັກ, ຄະນະນຳ ແລະ ພະນັກງານລັດຖະກອນທົ່ວ ກະຊວງ ໂຍທາທິການ ແລະ ຂົນສົ່ງ, ຍັງໄດ້ອວຍພອນໃຫ້ ນາຍ ແລະ ພົນທະຫານທົ່ວກອງທັບ ມີສຸຂະພາບເຂັ້ມແຂງ, ມີພະລານາໄມທີ່ສົມບູນ, ສືບຕໍ່ພາລະກິດ ປົກປັກຮັກສາ ແລະ ສ້າງສາປະເທດຊາດໃຫ້ຮັ່ງມີເຂັ້ມແຂງຂື້ນເລື້ອຍໆ.
ພິທີມອບເຄື່ອງອຸປະກອນ ແລະ ວັດຖຸປັດໃຈ ໃຫ້ກອງສີລະປະກອນກອງທັບ
- Details
- Published on ອັງຄານ, 28 ມັງກອນ 2014 04:33
ໃນວັນທີ 23 ມັງກອນ 2014 ທີ່ສະໂມສອນ ກອງສີລະປະກອນກອງທັບ, ໄດ້ມີພິທີມອບ-ຮັບເຄື່ອງອຸປະກອນ ແລະ ວັດຖຸປັດໃຈ ໃຫ້ກອງສິລະປະກອນ ກອງທັບປະຊາຊົນລາວ ມອບໂດຍ ທ່ານ ດຣ. ສັນຕິສຸກ ສີມມາລາວົງ ຄະນະພັກກະຊວງ ຫົວໜ້າຫ້ອງການ ກະຊວງ ໂຍທາທິການ ແລະ ຂົນສົ່ງ, ຮັບໂດຍ ທ່ານ ພັທ ພີມພາ ບຸນນະພາ ຫົວໜ້າກອງສີລະປະກອນ ກອງທັບປະຊາຊົນລາວ, ມີບັນດາຫົວໜ້າພະແນກ, ຮອງພະແນກ, ພະນັກງານຈໍານວນໜື່ງຂອງ ກະຊວງ ໂຍທາທິການ ແລະ ຂົນສົ່ງ ແລະ ກອງສີລະປະກອນ ກອງທັບປະຊາຊົນລາວ, ກະຊວງປ້ອງກັນປະເທດ ເຂົ້າຮ່ວມ.
ໃນພິທີມອບ-ຮັບໃນຄັ້ງນີ້ມີ: ເງິນສົດ ແລະ ເຄື່ອງສຽງ 1 ຊຸດ.
ທ່ານ ພັທ ພີມພາ ບຸນນະພາ ຫົວໜ້າກອງສີລະປະກອນ ກອງທັບປະຊາຊົນລາວ ໄດ້ເລົ່າມູນເຊື້ອອັນພິລາດອາດຫານ ຂອງກອງທັບປະຊາຊົນລາວ ນັບຕັ້ງແຕ່ວັນທີ 20 ມັງກອນ 1949 ຈົນຮອດປະຈຸບັນ ທີ່ບ້ານລາວຮຸ່ງ, ເມືອງ ຊຽງຄໍ້, ແຂວງຫົວພັນ ໂດຍທ່ານ ປະທານ ໄກສອນ ພົມວິຫານ ເປັນຜູ້ກໍ່ຕັ້ງກອງຣາຊະວົງ ກໍ່ຄືກອງທັບລາວອິດສະຫຼະໃນເມື່ອກ່ອນ. ໃນນີ້ ທ່ານ ພັທ ພີມພາ ບຸນນະພາ ຍັງສະເໜີໃຫ້ພວກເຮົາຮັບຮູ້ ວັນສ້າງຕັ້ງ ກອງສີລະປະກອນກອງທັບ ຄົບຮອບ 45 ປີ (20 ມັງກອນ 1969 – 20 ມັງກອນ 2014), ໃນຕອນທ້າຍທ່ານຫວັງຢ່າງຍິງວ່າ ທາງຄະນະນໍາ ກະຊວງ ຍທຂ ຈະໃຫ້ການສະໜັບສະໜູນອຸ້ມຊູ ແລະ ສ້າງຄວາມສາມັກຄີ ກັບກອງສີລະປະກອນກອງທັບປະຊາຊົນລາວ ຕື່ມອີກ. ຈາກນັ້ນ, ທ່ານ ດຣ. ສັນຕີສຸກ ສີມມາລາວົງ ຄະນະພັກກະຊວງ, ຫົວໜ້າຫ້ອງການ ກໍ່ໄດ້ຕາງໜ້າໃຫ້ຄະນະນໍາກະຊວງ ໂຍທາທິການ ແລະ ຂົນສົ່ງ ສະແດງຄວາມຮູ້ບຸນຄຸນ ແລະ ຕີລາຄາສູງຕໍ່ບັນດາຄະນະນໍາ, ສະມາຊິກພັກ-ພະນັກງານ ຂອງກອງສີລະປະກອນກອງທັບປະຊາຊົນລາວ ເຊີ່ງຍາມໃດກໍ່ເອົາໃຈໃສ່ຕໍ່ແນວທາງນະໂຍບາຍ ຂອງພັກ-ລັດທີ່ມອບໝາຍໜ້າທີ່ວຽກງານໃຫ້ເປັນຢ່າງດີ ເຊີ່ງສະແດງອອກໃນການຮັບໃຊ້ໃນງານຕ່າງໆຂອງຊາດ ກໍ່ຄືຂອງສາກົນ, ພ້ອມນີ້, ທ່ານ ຍັງໄດ້ອວຍພອນໃຫ້ສະມາຊິກພັກ-ພະນັກງານ, ທະຫານ ທຸກທົ່ວໜ້າຈົ່ງປະສົບຜົນສໍາເລັດ ໃນໜ້າທີ່ວຽກງານທີ່ພັກ-ລັດມອບໃຫ້.
ແຂ່ງຂັນກິລາບານເຕະ ມິດຕະພາບ ລະຫວ່າງ ຊາວໜຸມຫ້ອງການ ຍທຂ ກັບ ຊາວໜຸມກະຊວງ ຍຸຕິທຳ
- Details
- Published on ອັງຄານ, 28 ມັງກອນ 2014 08:55
ເພື່ອເປັນການຂ່ຳນັບຮັບຕ້ອນວັນສ້າງຕັ້ງກຳມະບານລາວ ວັນທີ 1 ກຸມພາ 2014 ທີ່ຈະມາເຖີງນີ້ ແລະ ເພື່ອສ້າງຄວາມສາມັກຄີຮັກແພງລະຫວ່າງສອງກະຊວງເວົ້າລວມ, ເວົ້າສະເພາະ ລະຫວ່າງ ກົມກວດກາ ກະຊວງຍຸຕິທຳ ກັບ ສາມອົງການຈັດຕັ້ງມະຫາຊົນຫ້ອງການ ກະຊວງ ຍທຂ, ໃນຕອນແລງວັນທີ 24.01.2014 ທີເດີນບານ ສັບພະວິຊາ ເວລາ 16:00 ໂມງ, ໄດ້ຈັດການແຂ່ງຂັນບານເຕະມິດຕະພາບຂື້ນ ໂດຍເປັນກຽດເຂົ້າຮ່ວມການແຂ່ງຂັນໃນຄັ້ງນີ້ມີ ທ່ານຫົວໜ້າ ກົມຈັດຕັ້ງ ແລະ ພະນັກງານ ກະຊວງ ຍຸຕິທຳ, ຫົວໜ້າພະແນກ, ຮອງພະແນກ ແລະ ວິຊາການ ທັງສອງກະຊວງເຂົ້າຮ່ວມ, ໃນການແຂ່ງຂັນຄັ້ງນີ້ບັນຍາກາດມີຄວາມເບີກບານມ່ວນຊື່ນ ແລະ ເຕັມໄປດ້ວຍຄວາມສາມັກຄີຂອງພະນັກງານທັງສອງກະຊວງ
ກອງ ກ 1 ສະເຫຼີມສະຫຼອງວັນສ້າງຕັ້ງກອງທັບ ຄົບຮອບ 65 ປີ
- Details
- Published on ພະຫັດ, 23 ມັງກອນ 2014 06:59
ພິທີສະເຫຼີມສະຫຼອງວັນສ້າງຕັ້ງກອງທັບປະຊາຊົນລາວຄົບຮອບ 65 ປີ (20 ມັງກອນ 1949-20 ມັງກອນ 2014). ຢູ່ທີ ກອງ ກ 1 ໄດ້ຈັດງານຂື້ນໃນຕອນເຊົ້າຂອງວັນທີ 22 ມັງກອນ 2014 ທີ່ຜ່ານມາ. ໃຫ້ກຽດເຂົ້າຮ່ວມງານໂດຍທ່ານ ທອງສິງ ທໍາມະວົງ ກໍາມະການກົມການເມືອງສູນກາງພັກ, ນາຍົກລັດຖະມົນຕີແຫ່ງ ສປປ ລາວ, ທ່ານ ສົມມາດ ພົລເສນາ ກໍາມະການສູນກາງພັກ, ລັດຖະມົນຕີວ່າການ ກະຊວງ ໂຍທາທິການ ແລະ ຂົນສົ່ງ, ທ່ານ ຄໍາເມິງ ພົງທະດີ ກໍາມະການສູນກາງພັກ, ເລຂາພັກແຂວງ ເຈົ້າແຂວງ ແຂວງວຽງຈັນ, ທ່ານ ພັນເອກ ວົງສອນ ອິນປານພີມ ເລຂາພັກ, ຫົວໜ້າການເມືອງ ກອງ ກ 1, ມີບັນດາຄະນະພັກກະຊວງ, ຮອງຫົວໜ້າຫ້ອງວ່າການ ກະຊວງປ້ອງກັນປະເທດ ແລະ ແຂກຖືກເຊີນເຂົ້າຮ່ວມ.
ໃນພິທີ ທີ່ເຕັມໄປດ້ວຍຄວາມໝາຍ ຄວາມສໍາຄັນດັ່ງກ່າວ ທ່ານ ນາຍົກລັດຖະມົນຕີ ໄດ້ກ່າວປາ ໄສ ເຊິ່ງມີເນື້ອໃນບາງຕອນດັ່ງນີ້: “ຕະຫຼອດໄລຍະ 39 ປີ ແຫ່ງການສ້າງສາພັດທະນາ ແລະ ປົກປັກຮັກສາປະເທດຊາດ, ກອງທັບເຮົາໄດ້ກາຍເປັນກໍາລັງຫຼັກແຫຼ່ງ ໃນການປະຕິບັດແນວທາງປ້ອງກັນຊາດ-ປ້ອງກັນຄວາມສະຫງົບ ທົ່ວປວງຊົນ. ຊຶ່ງຍາມໃດກໍ່ໄດ້ຍົກສູງສະຕິລະວັງຕົວ, ກຽມພ້ອມສູ້ຮົບ, ສະກັດກັ້ນ ແລະ ທັບມ້າງກົນອຸບາຍມ້າງເພທໍາລາຍຂອງສັດຕູ ການເຄື່ອນໄຫວເກາະຜິດ, ບຽດຍືດຊາຍແດນຂອງອິດ ທິກໍາລັງປໍລະປັກໄດ້ຢ່າງທັນການ, ຮັກສາໝາກຜົນຂອງການປະຕິວັດ, ອໍານາດອະທິປະໄຕ ແລະ ຜືນ ແຜ່ນດິນອັນຄົບຖ້ວນຂອງຊາດໄວ້ໄດ້ຢ່າງໝັ້ນຄົງ” ແລະ ທ່ານ ນາຍົກລັດຖະມົນຕີ ກໍ່ໄດ້ປະດັບຫຼຽນໄຊອິດສະຫຼະຊັ້ນ II ໃຫ້ແກ່ກອງ ກ 1. ຈາກນັ້ນກໍໄດ້ຊົມການເດີນສວນສະໜາມ ແລະ ການສະແດງຍຸດ ທະວິທີການປ້ອງກັນຕົວຂອງນາຍ ແລະ ພົນທະຫານ.
ໃນໂອກາດດຽວກັນນີ້ ທ່ານ ສົມມາດ ພົລເສນາ ພ້ອມດ້ວຍຄະນະ ຈາກ ກະຊວງ ໂຍທາທິການ ແລະຂົນສົ່ງ ກໍ່ໄດ້ມອບເຄື່ອງທີ່ລະນຶກ, ເງິນສົດຈຳນວນ 5 ລ້ານກີບ ແລະເຄື່ອງບໍລິໂພກຈຳນວນໜື່ງ ໃຫ້ກັບ ກອງ ກ 1.